Baithuti ba rotloediwa go ikgapha
Go botlhokwa gore morago ga ditlhatlhobo baithuti ba ikgaphe mo nnotaging. O gakolotse baithuti go tswa mo boitaolong jwa go nwa bojalwa ka seo se ka senya isago ya bone go ka tsoga e nna babusi ba kamoso ba ba nang le boikarabelo. A re go utswa motshotelo ke molato o motho a ka o atlholelwang ka ke bogodu go ipha selo sa motho yo mongwe go sena tetla. A re ba itshwaragantse le ba sepodisi go ba thusa go tshwara dirukutlhi tse di utswang motshotelo, motlhaba, dikgong, mapako le magora kwa masimong. O tlhalositse fa dikgang tsa bogodu jwa leruo tsone di santse di ritibetse mme seo se le molemo ka ga ba ise ba begelwe dikgang dipe mo bogaufing. A re batho bangwe ba ba fiwang ditsha e se Batlokwa ba a di rekisa le ntswa ba segetswe ditsha tseo mo masimong a Batlokwa. O boletse fa ba kabo ditsha ba tshwanetse go aba ditsha ka tsela e e siameng, a supa fa masimo le masaka a Batlokwa a sa tshwanelwa go tsewa ka go dira gore ba tlhoke kwa ba ruelang teng. BOKHUTLO